ABAZANNYI ba Golf abakazi 43 be beesozze ekisaawe kya Kitante Golf Course okuvuganya mu mpaka za Castle Lite Uganda Open ezigenda okumala ennaku nnya. Wabula ku mulundi guno abazannyi okuva mu Zambia ne Rwanda tebalabiseeko nga zeetabiddwamu Bannayuganda okusinga ne bannakennya wamu n’Abatanzania batono ddala.
Flavia Namakula eyaakawangula empaka zino enfunda bbiri ali mu kattu okweddiza obwa Nantameggwa nga ku lunaku olusoose abadde ekyakulembedde banne. Ekibinja akirimu ne Idd Madiina ne Rose Azubah . Olunaku olusooka Namakula abadde akyaleebya banne.
Empaka zaakumala ennaku nnya nga basindana. Ku ludda olulala, abazannyira ensimbi mu kibinja kya ba Pulofeesono nabo bali mu kusindanira nsimbi abanaakulembera e 10 ze bagenda okugabana.
lug_Latn lug_Latn lug_Latn